title: A Bizottság (EU) 2019/1589 végrehajtási rendelete (2019. szeptember 26.) az 540/2011/EU végrehajtási rendeletnek az amidoszulfuron, a béta-ciflutrin, a bifenox, a klórtoluron, a klofentezin, a klomazon, a cipermetrin, a daminozid, a deltametrin, a dikamba, a difenokonazol, a diflubenzuron, a diflufenikan, a fenoxaprop-P, a fenpropidin, a fludioxonil, a flufenacet, a fosztiazát, az indoxakarb, a lenacil, az MCPA, az MCPB, a nikoszulfuron, a pikloram, a proszulfokarb, a piriproxifen, a tiofanát-metil, a trifluszulfuron és a tritoszulfuron hatóanyag jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

text:
                  27.9.2019

                  HU

                  Az Európai Unió Hivatalos Lapja

                  L 248/24

         A BIZOTTSÁG (EU) 2019/1589 VÉGREHAJTÁSI RENDELETE
         (2019. szeptember 26.)
         az 540/2011/EU végrehajtási rendeletnek az amidoszulfuron, a béta-ciflutrin, a bifenox, a klórtoluron, a klofentezin, a klomazon, a cipermetrin, a daminozid, a deltametrin, a dikamba, a difenokonazol, a diflubenzuron, a diflufenikan, a fenoxaprop-P, a fenpropidin, a fludioxonil, a flufenacet, a fosztiazát, az indoxakarb, a lenacil, az MCPA, az MCPB, a nikoszulfuron, a pikloram, a proszulfokarb, a piriproxifen, a tiofanát-metil, a trifluszulfuron és a tritoszulfuron hatóanyag jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:

                     (1)

                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

                     (2)

                     A béta-ciflutrin, a klórtoluron, a klomazon, a cipermetrin, a daminozid, a deltametrin, a fludioxonil, a flufenacet, a fosztiazát, az indoxakarb, az MCPA, az MCPB, a proszulfokarb és a tiofanát-metil hatóanyag jóváhagyásának érvényességét az (EU) 2018/1262 bizottsági végrehajtási rendelet (3)2019. október 31-ig meghosszabbította.

                     (3)

                     A tritoszulfuron hatóanyag jóváhagyásának érvényességét az (EU) 2018/1796 bizottsági végrehajtási rendelet (4)2019. november 30-ig meghosszabbította.

                     (4)

                     Az amidoszulfuron, a bifenox, a klofentezin, a dikamba, a difenokonazol, a diflubenzuron, a diflufenikan, a fenoxaprop-P, a fenpropidin, a lenacil, a nikoszulfuron, a pikloram és a piriproxifen hatóanyag jóváhagyásának érvényességét az (EU) 2018/1796 végrehajtási rendelet 2019. december 31-ig meghosszabbította.

                     (5)

                     A trifluszulfuron hatóanyag jóváhagyásának érvényessége 2019. december 31-én lejár.

                     (6)

                     Az említett anyagok jóváhagyásának meghosszabbítása érdekében a 844/2012/EU bizottsági végrehajtási rendeletnek (5) megfelelően kérelmeket nyújtottak be.

                     (7)

                     mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyásuk érvényességét meg kell hosszabbítani.

                     (8)

                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

                     (9)

                     Az 540/2011/EU végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 26-án.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (3)  A Bizottság (EU) 2018/1262 végrehajtási rendelete (2018. szeptember 20.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról (HL L 238., 2018.9.21., 62. o.).

            (4)  A Bizottság (EU) 2018/1796 végrehajtási rendelete (2018. november 20.) az 540/2011/EU végrehajtási rendeletnek az amidoszulfuron, a bifenox, a klórpirifosz, a klórpirifosz-metil, a klofentezin, a dikamba, a difenokonazol, a diflubenzuron, a diflufenikan, a dimoxistrobin, a fenoxaprop-P, a fenpropidin, a lenacil, a mankozeb, a mekoprop-P, a metiram, a nikoszulfuron, az oxamil, a pikloram, a piraklostrobin, a piriproxifen és a tritoszulfuron hatóanyagok jóváhagyási időtartamának meghosszabbítása tekintetében történő módosításáról (HL L 294., 2018.11.21., 15. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            MELLÉKLET
            Az 540/2011/EU végrehajtási rendelet mellékletének A. része a következőképpen módosul:

                        1.

                        A 40. sor („Deltametrin”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        2.

                        A 48. sor („Béta-ciflutrin”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        3.

                        A 65. sor („Flufenacet”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        4.

                        A 69. sor („Fosztiazát”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        5.

                        A 102. sor („Klórtoluron”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        6.

                        A 103. sor („Cipermetrin”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        7.

                        A 104. sor („Daminozid”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        8.

                        A 105. sor („Tiofanát-metil”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        9.

                        A 107. sor („MCPA”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        10.

                        A 108. sor („MCPB”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        11.

                        A 119. sor („Indoxakarb”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        12.

                        A 160. sor („Proszulfokarb”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        13.

                        A 161. sor („Fludioxonil”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        14.

                        A 162. sor („Klomazon”) hatodik oszlopában („Jóváhagyás lejárta”) megadott dátum helyébe „2020. október 31.” lép.

                        15.

                        A 169. sor („Amidoszulfuron”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        16.

                        A 170. sor („Nikoszulfuron”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        17.

                        A 171. sor („Klofentezin”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        18.

                        A 172. sor („Dikamba”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        19.

                        A 173. sor („Difenokonazol”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        20.

                        A 174. sor („Diflubenzuron”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        21.

                        A 176. sor („Lenacil”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        22.

                        A 178. sor („Pikloram”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        23.

                        A 179. sor („Piriproxifen”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        24.

                        A 180. sor („Bifenox”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        25.

                        A 181. sor („Diflufenikan”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        26.

                        A 182. sor („Fenoxaprop-P”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        27.

                        A 183. sor („Fenpropidin”) hatodik oszlopában („Jóváhagyás lejárta”) megadott dátum helyébe „2020. december 31.” lép.

                        28.

                        A 186. sor („Tritoszulfuron”) hatodik oszlopában („Jóváhagyás lejárta”) megadott dátum helyébe „2020. november 30.” lép.

                        29.

                        A 289. sor („Trifluszulfuron”) hatodik oszlopában („Jóváhagyás lejárta”) megadott dátum helyébe „2020. december 31.” lép.


title: A Bizottság (EU) 2018/1292 végrehajtási rendelete (2018. szeptember 25.) a cifenotrinnek a 18. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg.)

text:
                  26.9.2018

                  HU

                  Az Európai Unió Hivatalos Lapja

                  L 241/11

         A BIZOTTSÁG (EU) 2018/1292 VÉGREHAJTÁSI RENDELETE
         (2018. szeptember 25.)
         a cifenotrinnek a 18. terméktípusba tartozó biocid termékekben felhasználható létező hatóanyagként történő jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:

                     (1)

                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a cifenotrint is.

                     (2)

                     Sor került a cifenotrinnek a 98/8/EK európai parlamenti és tanácsi irányelv (3) V. mellékletében meghatározott 18. terméktípusba (rovarölő, atkaölő és más ízeltlábúak elleni szerek) tartozó biocid termékekben való felhasználás tekintetében történő értékelésére, amely terméktípus megfelel az 528/2012/EU rendelet V. mellékletében meghatározott 18. terméktípusnak.

                     (3)

                     Az ügyben Görögországot jelölték referens tagállamnak, amely ország értékelő illetékes hatósága 2013. április 11-én benyújtotta az értékelő jelentést és kapcsolódó ajánlásait.

                     (4)

                     Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2017. december 14-én megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit (4).

                     (5)

                     Az 528/2012/EU rendelet 90. cikkének (2) bekezdése értelmében azon hatóanyagok értékelésére, amelyek tagállamok által végzett értékelése 2013. szeptember 1-jéig lezárult, a 98/8/EK irányelv 5 cikkében meghatározott feltételek figyelembevételével kerül sor. Az említett vélemény szerint a 18. terméktípusba tartozó, cifenotrint tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek a 98/8/EK irányelv 5. cikkében foglalt követelményeknek.

                     (6)

                     Ezért helyénvaló jóváhagyni a cifenotrinnek a 18. terméktípusba tartozó biocid termékekben, az említett előírások és feltételek betartása mellett történő felhasználását.

                     (7)

                     Az Európai Vegyianyag-ügynökség véleményében foglalt megállapítás szerint a cifenotrinre vonatkozóan fennállnak a perzisztens (P) és mérgező (T) anyagként való azonosításnak az 1907/2006/EK európai parlamenti és tanácsi rendelet (5) XIII. mellékletében foglalt kritériumai.

                     (8)

                     Az 528/2012/EU rendelet alkalmazásában a cifenotrin ennélfogva megfelel az 528/2012/EU rendelet 10. cikke (1) bekezdésének d) pontjában foglalt feltételeknek, és helyettesítésre jelölt anyagnak tekintendő. Az átvevő illetékes hatóság – vagy uniós engedélyezés iránti kérelem értékelése esetén az értékelő illetékes hatóság – a cifenotrint tartalmazó biocid termék engedélyezése vagy engedélyének megújítása iránti kérelmek értékelésének keretében összehasonlító értékelést végez.

                     (9)

                     Mivel az 528/2012/EU rendelet 90. cikkének (2) bekezdéséből következtetve megállapítható, hogy azokat a hatóanyagokat, amelyek tagállamok által végzett értékelése 2013. szeptember 1-jéig lezárult, a 98/8/EK irányelvben meghatározott feltételek szerinti kell jóváhagyni, az irányelv által meghatározott gyakorlat alapján a jóváhagyás 10 évre adható meg.

                     (10)

                     Egy adott hatóanyag jóváhagyását megelőzően észszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

                     (11)

                     Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

               ELFOGADTA EZT A RENDELETET:

            1. cikk
            A Bizottság jóváhagyja, hogy a cifenotrint a 18. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 25-én.

                  a Bizottság részéről

                  az elnök

               Jean-Claude JUNCKER

            (1)  HL L 167., 2012.6.27., 1. o.

            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

            (3)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).

            (4)  A biocid termékekkel foglalkozó bizottság (BPC), Szakvélemény a cifenotrin hatóanyag jóváhagyása iránti kérelemről (Opinion on the application for approval of the active substance Cyphenothrin), terméktípus: 18., ECHA/BPC/183/2017, elfogadva: 2017. december 14-én.

            (5)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            MELLÉKLET

                        Közhasználatú név

                        IUPAC-név
                        Azonosító szám

                        A hatóanyag minimális tisztasági foka (1)

                        Jóváhagyás dátuma

                        Jóváhagyás lejárta

                        Terméktípus

                        Egyedi feltételek

                        Cifenotrin

                        IUPAC-név:
                        (RS)-α-ciano-3-fenoxi-benzil-(1RS,3RS;1RS,3SR)-2,2-dimetil-3-(2-metil-prop-1-enil)ciklopropán-karboxilát
                        EK-szám: 254-484-5
                        CAS-szám: 39515-40-7

                        92 % m/m (izomerek összesen)

                        2020. február 1.

                        2030. január 31.

                        18.

                        A cifenotrin az 528/2012/EU rendelet 10. cikke (1) bekezdése d) pontjának megfelelően helyettesítésre jelölt anyagnak tekintendő.
                        Biocid termékek esetében az engedélyezés feltételei a következők:

                                    1)

                                    A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.

                                    2)

                                    Az értékelt felhasználásokra vonatkozóan azonosított kockázatokra tekintettel a termék értékelése során különös figyelmet kell fordítani a következőkre:

                                                a)

                                                foglalkozásszerű felhasználók;

                                                b)

                                                kisgyermekek;

                                                c)

                                                felszíni vizek, üledék, talaj és felszín alatti vizek a beltéri felületkezelésére használt termékeknél;

                                                d)

                                                földigilisztával táplálkozó emlősök és halakkal táplálkozó emlősök a beltéri felületkezelés után esetlegesen előforduló másodlagos mérgezés miatt;

                                    3)

                                    Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

               (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

               (2)  Az Európai Parlament és a Tanács 470/2009/EK rendelete (2009. május 6.) az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről, és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

               (3)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Bizottság (EU) 2018/1501 végrehajtási rendelete (2018. október 9.) a pimetrozin hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet módosításáról (EGT-vonatkozású szöveg.)

text:
                  10.10.2018

                  HU

                  Az Európai Unió Hivatalos Lapja

                  L 254/4

         A BIZOTTSÁG (EU) 2018/1501 VÉGREHAJTÁSI RENDELETE
         (2018. október 9.)
         a pimetrozin hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2001/87/EK bizottsági irányelv (2) felvette a 91/414/EGK tanácsi irányelv (3) I. mellékletébe a pimetrozin hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A pimetrozin hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. június 30-án lejár.

                     (4)

                     Az 1141/2010/EU bizottsági rendelet (5) 4. cikkének megfelelően az említett cikkben előírt határidőn belül kérelmet nyújtottak be a pimetrozin hatóanyag jóváhagyásának meghosszabbítása iránt.

                     (5)

                     A kérelmező az 1141/2010/EU rendelet 9. cikkének megfelelően előírt kiegészítő dossziékat benyújtotta. A jelentéstevő tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2013. június 28-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a hosszabbítási kérelmet értékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2014. augusztus 28-án eljuttatta a Bizottsághoz az azzal kapcsolatban levont következtetéseit (6), hogy a pimetrozin várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság következtetései szerint az értékelt reprezentatív felhasználásokra tekintettel nagy az esélye annak, hogy a felszín alatti vizekben toxikológiai szempontból releváns CGA371075 metabolitnak való expozíció meghaladja az ivóvízre vonatkozó 0,1μg/l határértéket valamennyi, felszín alatti vizekkel kapcsolatos forgatókönyv esetében. A Hatóság továbbá arra a következtetésre jutott, hogy a pimetrozin számos egyéb toxikológiai szempontból releváns metabolitja szintén minden valószínűség szerint 0,1μg/L határérték feletti koncentrációban fordul elő némelyik vagy valamennyi felszín alatti vizekkel kapcsolatos releváns forgatókönyv esetében. Megállapította továbbá, hogy a metabolitoknak a növényre vonatkozó kockázatértékelés szermaradék-meghatározásában szereplő toxikológiai profilját nem lehet megerősíteni, és az M3MF metabolitból eredő expozíció vízi szervezetekre jelentett kockázatának értékelését nem lehet az összes tekintetbe vett reprezentatív felhasználás vonatkozásában véglegesíteni a dokumentációban található rendelkezésre álló adatok alapján.

                     (9)

                     Ezen túlmenően a Hatóság arra a következtetésre jutott, hogy a pimetrozin különböző fajok esetében, különböző ideig káros hatást gyakorol az endokrin szervekre. Ugyanakkor a pimetrozin endokrin rendszert károsító tulajdonságainak tudományos értékelését a Hatóság nem tudta véglegesíteni a dokumentációban található rendelkezésre álló adatok alapján.

                     (10)

                     A Bizottság felkérte a kérelmezőt, hogy nyújtsa be észrevételeit a Hatóság következtetéséről, és – az 1141/2010/EU rendelet 17. cikke (1) bekezdésének megfelelően – a felülvizsgálati jelentés tervezetéről. A kérelmező benyújtotta észrevételeit, és azokat a Bizottság alaposan megvizsgálta.

                     (11)

                     A kérelmező által felhozott érvek azonban nem tudták eloszlatni az anyaggal kapcsolatos aggályokat.

                     (12)

                     Ennek következtében nem sikerült megállapítani, hogy legalább egy növényvédő szer egy vagy több reprezentatív felhasználásának vonatkozásában teljesülnek az 1107/2009/EK rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a pimetrozin hatóanyag jóváhagyása ne kerüljön meghosszabbításra.

                     (13)

                     Az 540/2011/EU végrehajtási rendeletet ezért ennek megfelelően módosítani kell.

                     (14)

                     A tagállamok számára időt kell biztosítani a pimetrozin tartalmú növényvédő szerekre vonatkozó engedélyek visszavonására.

                     (15)

                     Amennyiben a tagállamok az 1107/2009/EK rendelet 46. cikke értelmében türelmi időt biztosítanak a pimetrozint tartalmazó növényvédő szerek tekintetében, ez az időszak legfeljebb 2020. január 30-ig tarthat.

                     (16)

                     Az (EU) 2018/917 bizottsági végrehajtási rendelet (7)2019. június 30-ig meghosszabbította a pimetrozin jóváhagyásának érvényességét annak érdekében, hogy a jóváhagyás meghosszabbítására irányuló eljárást az előtt le lehessen zárni, mielőtt lejárna az anyag jóváhagyása. Ugyanakkor mivel határozathozatalra a lejárat kiterjesztett időpontja előtt kerül sor, ezt a rendeletet minél előbb alkalmazni kell.

                     (17)

                     Ez a rendelet nem akadályozza, hogy a kérelmezők az 1107/2009/EK rendelet 7. cikke szerint újabb kérelmet nyújtsanak be a pimetrozin jóváhagyására vonatkozóan.

                     (18)

                     A Növények, Állatok, Élelmiszerek és Takarmányok Állandó Bizottsága nem nyilvánított véleményt az elnöke által kitűzött határidőn belül. Mivel végrehajtási jogi aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A pimetrozin hatóanyag jóváhagyása nem kerül meghosszabbításra.

            2. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet mellékletének A. részében található táblázat pimetrozinra vonatkozó 23. sorát el kell hagyni.

            3. cikk
            Átmeneti intézkedések
            A tagállamok legkésőbb 2019. április 30-ig visszavonják a pimetrozin hatóanyagú növényvédő szerekre vonatkozó engedélyeket.

            4. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2020. január 30-ig le kell járnia.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 9-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2001/87/EK irányelve (2001. október 12.) a növényvédő szerek forgalomba hozataláról szóló 91/414/EGK tanácsi irányelv I. mellékletének az acibenzolar-s-metil, a ciklanilid, a vas(III)-foszfát, a pimetrozin és a piraflufen-etil hatóanyagként történő felvétele céljából történő módosításáról (HL L 276., 2001.10.19., 17. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 1141/2010/EU rendelete (2010. december 7.) a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).

            (6)  EFSA (Európai Élelmiszerbiztonsági Hatóság), 2014. Conclusion on the peer review of the pesticide risk assessment of the active substance pymetrozine (A pimetrozin hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2014;12(9):3817, 102 o. doi:10.2903/j.efsa.2014.3817.

            (7)  A Bizottság (EU) 2018/917 végrehajtási rendelete (2018. június 27.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a bromoxinil, a kaptán, a karvon, a klórprofam, a ciazofamid, a dezmedifam, a dimetoát, a dimetomorf, a dikvat, az etefon, az etoprofosz, az etoxazol, a famoxadon, a fenamidon, a fenamifosz, a flumioxazin, a fluoxastrobin, a folpet, a foramszulfuron, a formetanát, a Gliocladium catenulatum (törzs: J1446), az izoxaflutol, a metalaxil-m, a metiokarb, a metoxifenozid, a metribuzin, a milbemektin, az oxaszulfuron, a Paecilomyces lilacinus (törzs: 251), a fenmedifám, a foszmet, a pirimifosz-metil, a propamokarb, a protiokonazol, a pimetrozin és az s-metolaklór hatóanyagok jóváhagyási időtartamának meghosszabbítása tekintetében történő módosításáról (HL L 163., 2018.6.28., 13. o.).


title: A Bizottság (EU) 2018/1559 végrehajtási rendelete (2018. október 17.) a római köményből (Cuminum cyminum L.) előállított tinktúra valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  18.10.2018

                  HU

                  Az Európai Unió Hivatalos Lapja

                  L 261/16

         A BIZOTTSÁG (EU) 2018/1559 VÉGREHAJTÁSI RENDELETE
         (2018. október 17.)
         a római köményből (Cuminum cyminum L.) előállított tinktúra valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről.

                     (2)

                     Az 1831/2003/EK rendelet 7. cikkének megfelelően kérelmet nyújtottak be a római köményből (Cuminum cyminum L.) előállított tinktúra valamennyi állatfaj takarmány-adalékanyagaként történő felhasználásának engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat. A kérelmező az adalékanyagnak az „érzékszervi tulajdonságokat javító adalékanyagok” adalékanyag-kategóriába való besorolását kérte.

                     (3)

                     Az Európai Élelmiszerbiztonsági Hatóság (a továbbiakban: Hatóság) 2018. április 17-i véleményében (2) megállapította, hogy a római köményből (Cuminum cyminum L.) előállított tinktúra – a javasolt felhasználási feltételek mellett – nincs káros hatással sem az állati vagy az emberi egészségre, sem a környezetre. A Hatóság megállapította, hogy mivel a római kömény magja általánosan elfogadott élelmiszer-ízesítő, és alapvetően ugyanezt a szerepet töltené be takarmányokban felhasználva is, hatásosságának más módon történő bizonyítása nem szükséges. Ez a megállapítás tehát a takarmányokra is kiterjeszthető. A Hatóság megjegyezte továbbá, hogy az adalékanyag felhasználóinak biztonsága szempontjából nem zárható ki a bőr-, illetve szemirritáció lehetősége. Ezenkívül az adalékanyag számos olyan vegyületet tartalmaz, amelyekről ismert, hogy érzékeny személyeknél allergiás reakciót váltanak ki. Ezért fennáll a szenzibilizáció lehetősége. Következésképpen megfelelő óvintézkedéseket kell tenni.

                     (4)

                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     A kérelmező az érintett anyagok felhasználási mennyiségére tett javaslatot a Hatóságnak. A szóban forgó javaslatot figyelembe véve a Hatóság úgy ítélte meg, hogy egyes felhasználási mennyiségek biztonságosak. Az élelmiszerláncban végrehajtott hatósági ellenőrzések céljából a takarmány-adalékanyag címkéjén fel kell tüntetni az ajánlott maximális hatóanyag-tartalmat.

                     (7)

                     Az a tény, hogy az érintett anyag ivóvízben való felhasználása nem engedélyezett, nem zárhatja ki azt, hogy az anyagot vízzel bejuttatott takarmánykeverékben használják fel.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 17-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2018; 16(5):5273.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        ml hatóanyag/kg 12 %-os nedvességtartalmú teljes értékű takarmányban

                           Kategória: érzékszervi tulajdonságokat javító adalékanyagok. Funkcionális csoport: aromaanyagok

                        2b161

                        —

                        Rómaikömény-tinktúra

                           Az adalékanyag összetétele

                           Cuminum cyminum L-ből készült rómaikömény-tinktúra

                           A hatóanyag jellemzése

                        A Cuminum cyminum L. magjából készült tinktúra az Európa Tanács meghatározása szerint (1).

                                    —

                                    98 ± 0,5 % víz/etanol (3: 1, v/v) keverék;

                                    —

                                    2 ± 0,5 % növényi eredetű vegyület;

                                    —

                                    teljes flavonoidtartalom ≤ 300 ppm;

                                    —

                                    teljes polifenoltartalom ≤ 560 ppm;

                                    —

                                    teljes p-ment-3-én-7-al-tartalom ≤ 8 ppm;

                                    —

                                    fitokémiai jelölő: 4-izopropil-benzaldehid (kuminaldehid): 25 ± 5 ppm.

                              Folyékony formában
                        CoE-szám: 161

                           Analitikai módszer
                            (2)

                        A takarmány-adalékanyagban található fitokémiai jelölő (4-izopropil-benzaldehid) mennyiségi meghatározásához használandó eljárás: gázkromatográfia lángionizációs detektálással (GC-FID).

                        Valamennyi állatfaj

                        —

                        —

                                    1.

                                    Az adalékanyag előkeverék formájában keverendő bele a takarmányba.

                                    2.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    3.

                                    Az adalékanyag címkéjén fel kell tüntetni a következőket:
                                    „12 %-os nedvességtartalmú teljes értékű takarmány ajánlott legnagyobb hatóanyag-tartalma: 0,03 ml/kg takarmány”

                                    4.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.

                        2028. november 7.

               (1)  Natural sources of flavourings – Report No. 2 [Az ízesítők természetes forrásai – 2. sz. jelentés] (2007)

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2018/1800 végrehajtási rendelete (2018. november 21.) a gyümölcs- és zöldségfélékre kivetett kiegészítő behozatali vámok esetleges alkalmazása céljából a 2019-es és 2020-as évben irányadó küszöbmennyiségek meghatározásáról

text:
                  22.11.2018

                  HU

                  Az Európai Unió Hivatalos Lapja

                  L 296/28

         A BIZOTTSÁG (EU) 2018/1800 VÉGREHAJTÁSI RENDELETE
         (2018. november 21.)
         a gyümölcs- és zöldségfélékre kivetett kiegészítő behozatali vámok esetleges alkalmazása céljából a 2019-es és 2020-as évben irányadó küszöbmennyiségek meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke első bekezdésének b) pontjára,
         mivel:

                     (1)

                     Az (EU) 2017/892 bizottsági végrehajtási rendelet (2) 39. cikke értelmében az (EU) 2017/892 végrehajtási rendelet VII. mellékletében felsorolt termékekre és időszakokban az 1308/2013/EU rendelet 182. cikkének (1) bekezdésében említett kiegészítő behozatali vám alkalmazható. E kiegészítő behozatali vám abban az esetben alkalmazandó, ha az említett mellékletben felsorolt termékek valamelyikének szabad forgalomba bocsátott mennyisége a felsorolt alkalmazási időszakok bármelyike tekintetében túllépi az éves behozatali küszöbmennyiséget. Nem vethető ki kiegészítő behozatali vám abban az esetben, ha a behozatal várhatóan nem fogja megzavarni az uniós piacot, vagy ha a kiváltott hatások nem állnának arányban az elérni kívánt céllal.

                     (2)

                     Az 1308/2013/EU rendelet 182. cikke (1) bekezdésének második albekezdése értelmében az egyes gyümölcs- és zöldségfélékre kivetett kiegészítő behozatali vámok esetleges alkalmazására irányadó küszöbmennyiségek a három előző évre vonatkozó import- és hazai fogyasztási adatok alapján határozhatók meg. A tagállamok által a 2015-ös, 2016-os és 2017-es év tekintetében bejelentett adatok alapján meg kell határozni az egyes gyümölcs- és zöldségfélékre a 2019-es és 2020-as évben irányadó küszöbmennyiségeket.

                     (3)

                     Tekintettel arra, hogy az (EU) 2017/892 végrehajtási rendelet VII. melléklete szerinti lehetséges kiegészítő behozatali vámok alkalmazási időszaka számos termék vonatkozásában január 1-jén veszi kezdetét, e rendelet alkalmazásának kezdő időpontját 2019. január 1-jében célszerű meghatározni, és e rendeletnek a lehető legkorábbi időpontban hatályba kell lépnie,

               ELFOGADTA EZT A RENDELETET:

            1. cikk
            Az (EU) 2017/892 végrehajtási rendelet VII. mellékletében felsorolt termékek tekintetében a 2019-es és 2020-as évben irányadó, az 1308/2013/EU rendelet 182. cikke (1) bekezdése első albekezdésének b) pontja szerinti küszöbmennyiségeket e rendelet melléklete határozza meg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2019. január 1-jétől kell alkalmazni.
            Ez a rendelet 2020. június 30-án hatályát veszti.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 21-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Bizottság (EU) 2017/892 végrehajtási rendelete (2017. március 13.) az 1308/2013/EU európai parlamenti és tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra történő alkalmazására vonatkozó szabályok megállapításáról (HL L 138., 2017.5.25., 57. o.).

            MELLÉKLET

               Az (EU) 2017/892 végrehajtási rendelet VII. mellékletében meghatározott termékekre és időszakokra vonatkozó, a kiegészítő behozatali vámok esetleges alkalmazására irányadó küszöbmennyiségek

            A Kombinált Nómenklatúra értelmezésére vonatkozó szabályok sérelme nélkül, a termékek megnevezése csupán tájékoztató jellegűnek tekintendő. E melléklet alkalmazásában a kiegészítő behozatali vámok alkalmazási körét az e rendelet elfogadásának időpontjában érvényes KN-kódok alkalmazási köre határozza meg.

                        Rendelésszám

                        KN-kód

                        A termékek leírása

                        Alkalmazási időszak

                        Küszöbmennyiségek (tonna)

                        2019

                        2020

                        78.0020

                        0702 00 00

                        Paradicsom

                        június 1-jétőlszeptember 30-ig

                        326 943

                        78.0015

                        október 1-jétől

                        május 31-ig

                        811 333

                        78.0065

                        0707 00 05

                        Uborka

                        május 1-jétőloktóber 31-ig

                        76 688

                        78.0075

                        november 1-jétől

                        április 30-ig

                        46 494

                        78.0085

                        0709 91 00

                        Articsóka

                        november 1-jétől

                        június 30-ig

                        55 581

                        78.0100

                        0709 93 10

                        Cukkini

                        január 1-jétőldecember 31-ig

                        60 635

                        78.0110

                        0805 10 22
                        0805 10 24
                        0805 10 28

                        Narancs

                        december 1-jétől

                        május 31-ig

                        678 007

                        78.0120

                        0805 22 00

                        Klementin

                        november 1-jétől

                        február végéig

                        100 326

                        78.0130

                        0805 21
                        0805 29 00

                        Mandarin (ideértve a tangerine és a satsuma fajtát is); wilking és hasonló citrushibridek

                        november 1-jétől

                        február végéig

                        164 563

                        78.0160

                        0805 50 10

                        Citrom

                        január 1-jétőlmájus 31-ig

                        36 456

                        78.0155

                        június 1-jétőldecember 31-ig

                        340 396

                        78.0170

                        0806 10 10

                        Csemegeszőlő

                        július 16-tólnovember 16-ig

                        83 264

                        78.0175

                        0808 10 80

                        Alma

                        január 1-jétőlaugusztus 31-ig

                        399 660

                        78.0180

                        szeptember 1-jétőldecember 31-ig

                        48 524

                        78.0220

                        0808 30 90

                        Körte

                        január 1-jétőláprilis 30-ig

                        144 570

                        78.0235

                        július 1-jétőldecember 31-ig

                        28 470

                        78.0250

                        0809 10 00

                        Sárgabarack/kajszi

                        június 1-jétőljúlius 31-ig

                        114 722

                        78.0265

                        0809 29 00

                        Cseresznyefélék (a meggy kivételével)

                        május 16-tólaugusztus 15-ig

                        36 289

                        78.0270

                        0809 30

                        Őszibarack, beleértve a nektarint is

                        június 16-tólszeptember 30-ig

                        303 691

                        78.0280

                        0809 40 05

                        Szilva

                        június 16-tólszeptember 30-ig

                        28 092


title: A Bizottság (EU) 2018/1799 végrehajtási rendelete (2018. november 21.) a 2021. évre vonatkozó, 1 négyzetkilométeres rácshálózatra geokódolt nép- és lakásszámlálás kiválasztott jellemzőinek közzétételére irányuló ideiglenes közvetlen statisztikai intézkedések létrehozásáról (EGT-vonatkozású szöveg.)

text:
                  22.11.2018

                  HU

                  Az Európai Unió Hivatalos Lapja

                  L 296/19

         A BIZOTTSÁG (EU) 2018/1799 VÉGREHAJTÁSI RENDELETE
         (2018. november 21.)
         a 2021. évre vonatkozó, 1 négyzetkilométeres rácshálózatra geokódolt nép- és lakásszámlálás kiválasztott jellemzőinek közzétételére irányuló ideiglenes közvetlen statisztikai intézkedések létrehozásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai statisztikákról szóló 223/2009/EK európai parlamenti és tanácsi rendeletre (1) és különösen annak 14. cikke (2) bekezdésére,
         mivel:

                     (1)

                     Egy állandó rácshálózatra, különösen egy 1 négyzetkilométeres rácshálózatra vonatkozó uniós szintű harmonizált népszámlálási jellemzők közzététele kulcsfontosságú európai statisztikai output a tagállamok jövőbeli szakpolitikai döntéshozatala és népszámlálási stratégiái tekintetében.

                     (2)

                     A 223/2009/EK rendelet 14. cikke (1) bekezdésének b) pontja értelmében egyedi és különösen indokolt esetekben a Bizottság, az előre nem látott igények teljesítése érdekében ideiglenes közvetlen statisztikai intézkedésről határozhat, amelyek megfelelnek a rendelet 14. cikkének (2) bekezdésében foglalt feltételeknek.

                     (3)

                     Ez az ideiglenes közvetlen statisztikai intézkedés egy referenciaévre vonatkozó adatgyűjtést ír elő. Minden tagállam számára lehetővé kell tenni, hogy a 2021. évi nép- és lakásszámlálás referencia-időpontjában 1 négyzetkilométeres rácshálózatra geokódolt egyváltozós népszámlálási adatokat állítson elő; az Uniónak emellett pénzügyi hozzájárulást kell nyújtania a nemzeti statisztikai intézetek és más nemzeti hatóságok számára a náluk felmerülő többletköltségek fedezésére. Ezt az intézkedést egy költséghatékonysági elemzés és összesített előállítási költségekről a Bizottság által készített becslés is alátámasztja.

                     (4)

                     Az intézkedést a megbízható, pontos és összehasonlítható, a harmonizált adatszolgáltatási követelményeken alapuló és különösen a páneurópai regionális szakpolitikai döntéshozatalnak szánt, megfelelő térbeli felbontású népességeloszlásra vonatkozó információk iránt Unió-szerte felmerülő közös igény indokolja.

                     (5)

                     Az Unió egészében harmonizált, térbeli eloszlást tükröző demográfiai információk rendelkezésre állnak, és a cél tagállamonként egy adatállomány közzététele, amely a 2021. évre vonatkozó, 1 négyzetkilométeres rácshálózatra geokódolt nép- és lakásszámlálás kiválasztott jellemzőit tartalmazza. További adatszolgáltatói terhek nincsenek, mivel minden szükséges információt a 2021. évi nép- és lakásszámlálási adatokból szereznek meg.

                     (6)

                     Különösen annak érdekében, hogy Unió-szerte összehasonlítható harmonizált outputokat lehessen elérni, meg kell határozni egy uniós szintű 1 km2 nagyságú cellákból álló állandó rácshálózatot. Ezenkívül meg kell határozni ezen 1 négyzetkilométeres rácshálózat tekintetében közzéteendő konkrét jellemzőket és bontásukat, valamint a részletes programot. Végül meg kell határozni az ilyen adatállományra vonatkozó szükséges térbeli és statisztikai metaadatokat.

                     (7)

                     A 2007/2/EK európai parlamenti és tanácsi irányelv (2) és a kapcsolódó bizottsági végrehajtási rendeletek meghatározzák az előírt metaadatokat (3), adatformátumot (4) és hálózati szolgáltatásokat (5) a térbeli adatok közzétételére. Különösen a III. melléklet 1. pontja tartalmazza a térbeli adatok közzétételére szolgáló lehetséges statisztikai rácsrendszereket, és a III. melléklet 10. pontja szerint „A népesség eloszlása – demográfia” témakör szerinti téradatállományokra alkalmazandó.

                     (8)

                     A 763/2008/EK európai parlamenti és tanácsi rendelet (6) és a kapcsolódó bizottsági végrehajtási rendeletek közös szabályokat állapítanak meg a 2021. évi népszámlálási adatok, különösen a referenciaév és a szükséges metaadatok (7) továbbítására, a nép- és lakásszámlálási jellemzők és bontásuk technikai leírása (8), valamint a technikai formátumra (9) vonatkozóan.

                     (9)

                     A tagállamok a hitelesített adatokat és a metaadatokat a Bizottság által biztosított megfelelő technikai formátumban, elektronikusan továbbítják. Az adatok és metaadatok cseréjével és megosztásával kapcsolatos statisztikai és technikai szabványokra vonatkozó statisztikai adat- és metaadatcsere-szabvány (SDMX) kezdeményezést – amelyen a Census Hub alapul – a Nemzetközi Fizetések Bankja, az Európai Központi Bank, a Bizottság (Eurostat), a Nemzetközi Valutaalap, a Gazdasági Együttműködési és Fejlesztési Szervezet (OECD), az ENSZ és a Világbank indította útjára. A hivatalos statisztikák cseréjére vonatkozóan az SDMX és a Census Hub biztosítja a statisztikai, technikai és adatátviteli szabványokat. E szabványokkal összhangban technikai formátumot kell bevezetni.

                     (10)

                     A Bizottság (Eurostat) „A népszámlálási adatok harmonizált védelme az európai statisztikai rendszerben” címmel egy projektet gondozott, amely bevált gyakorlatokat és végrehajtási iránymutatásokat biztosított az 1 négyzetkilométeres rácshálózat adatainak harmonizált védelmére vonatkozóan.

                     (11)

                     Az e rendeletben előírt intézkedések összhangban vannak az Európai Statisztikai Rendszer Bizottságának véleményével,

               ELFOGADTA EZT A RENDELETET:

            1. cikk
            Tárgy
            Ideiglenes közvetlen statisztikai intézkedés jön létre a 2021. évre vonatkozó, 1 négyzetkilométeres rácshálózatra geokódolt nép- és lakásszámlálás kiválasztott jellemzőinek (a továbbiakban: az 1 négyzetkilométeres rácshálózat adatai) fejlesztése, előállítása és közzététele céljából.
            E célból Európa számára egy egyedi, összehangolt és állandó térinformatikai referenciarácsot kell meghatározni, amely 1 négyzetkilométer területű cellákból áll. A 2021. évre vonatkozó, 1 négyzetkilométeres referenciarácsra geokódolt nép- és lakásszámlálási adatok közzététele tekintetében meghatározzák a konkrét jellemzőket és bontásukat, valamint a részletes programot és a metaadatokat.

            2. cikk
            Fogalommeghatározások
            E rendelet alkalmazásában a 763/2008/EK rendelet 2. cikkében foglalt meghatározásokat kell alkalmazni.
            Ezenkívül a következő fogalommeghatározásokat is alkalmazni kell:

                        (1)

                        „rácshálózat”, „rácscella” és „rácspont”: a 1089/2010/EU rendelet II. mellékletének 2.1. pontjában meghatározott rácshálózat, rácscella és rácspont;

                        (2)

                        „teljes népesség”: a rácscella összes tagja, akinek szokásos lakóhelye a rácscellában található;

                        (3)

                        „adatelem”: az e rendelet II. mellékletében meghatározott táblázatban található egyszeri mérés;

                        (4)

                        „adatérték”: egy adatelem által szolgáltatott információ. Az adatérték lehet „számérték” vagy „különleges érték”;

                        (5)

                        „számérték”: „0” vagy annál nagyobb egész szám, amely statisztikai információt szolgáltat az adott adatelem megfigyeléséről;

                        (6)

                        „validált adatok”: a tagállamok által hitelesített, a megállapodás szerinti ellenőrzési szabályok alapján validált adatok;

                        (7)

                        „megfigyelt érték”: a megfigyelt vagy a rendelkezésre álló legjobb tudás alapján imputált információkat képviselő számérték, amely a valamennyi rendelkezésre álló, 2021. évi népszámlálási információn alapul, különösen az adatfelfedés elleni védelemre irányuló intézkedések alkalmazása előtt;

                        (8)

                        „bizalmas érték” olyan számérték, amelyet az adat statisztikai bizalmasságának védelme érdekében – a statisztikai adatok felfedése elleni védelem tagállami előírásai szerint – nem szabad nyilvánosságra hozni;

                        (9)

                        „különleges érték”: a számérték helyett az adatelemben továbbított szimbólum;

                        (10)

                        „jelölés”: olyan kód, amely egy adott adatelemet kísérhet, hogy leírja az adatértékének egy konkrét jellemzőjét.

            3. cikk
            Az 1 négyzetkilométeres referenciarács technikai leírása

               (1)   A 1089/2010/EU rendelet IV. mellékletének 1.5. szakaszával összhangban páneurópai alkalmazás esetén az 1 négyzetkilométeres statisztikai referenciarácsként a „Grid_ETRS89-LAEA1000” területtartó rácsot kell használni. E rendelet alkalmazásában az említett rendelet II. mellékletének 2.2.1. szakaszában e rácsra meghatározott koordinátarendszerben található referenciarács térbeli kiterjedése a keleti irányú távolság 900 000–7 400 000 méterben kifejezett és az északi irányú távolság 900 000–5 500 000 méterben kifejezett értékére korlátozódik.

               (2)   Ugyanezen rendelet IV. mellékletének 1.4.1.1. szakaszával összhangban az 1 négyzetkilométeres statisztikai referenciarács minden egyes rácscelláját egyedi cellakóddal kell azonosítani, amely a „CRS3035RES1000 mN” karakterekből áll. Ezt követi a rácscella bal alsó sarkában található rácspont északi irányú távolságának méterben kifejezett értéke, majd az E betű és a rácscella bal alsó sarkában található rácspont keleti irányú távolságának méterben kifejezett értéke.

               (3)   A továbbító tagállamnak az Európai Unió Kiadóhivatala által közzétett Intézményközi kiadványszerkesztési útmutatóban meghatározott országkódját, amelyet a „_” karakter követ, az adott tagállam által továbbított minden egyes rácscella cellakódja előtt kell feltüntetni.

            4. cikk
            Az 1 négyzetkilométeres rácshálózat adatjellemzői és bontásuk technikai leírása
            A 2021. évi népszámlálási adatok tekintetében a (EU) 2017/543 rendelet mellékletében meghatározott jellemzők technikai leírása alkalmazandó. E rendelet alkalmazásában a jellemzők bontását e rendelet I. melléklete határozza meg.

            5. cikk
            Az 1 négyzetkilométeres rácshálózat adatainak programja

               (1)   Az 1 négyzetkilométeres rácshálózat 2021. referenciaévre vonatkozó, a tagállamok által a Bizottság (Eurostat) részére továbbítandó programját a II. melléklet határozza meg.

               (2)   A tagállamok a bizalmas értékeket „not available” (nem áll rendelkezésre) különleges értékre cserélik.

            6. cikk
            Az outputok harmonizációja

               (1)   Az uniós szintű összehasonlíthatóság megkönnyítése érdekében össze kell hangolni a közzéteendő output adatértékeket. Ennek érdekében a számértékeket a lehető legnagyobb mértékben előnyben kell részesíteni a különleges értékekkel szemben.

               (2)   A teljes népesség térbeli eloszlására vonatkozó kellően pontos és megbízható információk biztosítása érdekében a tagállamoknak tiszteletben kell tartaniuk az alábbi követelményeket:

                           a)

                           a teljes népességre vonatkozó adatelemek nem tüntethetők fel bizalmasként;

                           b)

                           a teljes népességre vonatkozó adatelemeket, amelyek megfigyelt értéke „0”-tól eltérő, a „lakott” jelöléssel kell ellátni; valamint

                           c)

                           a teljes népességre vonatkozó adatelemeket, amelyek megfigyelt értéke „0”, nem lehet „lakott” jelöléssel ellátni.

            7. cikk
            Metaadatok
            A tagállamok a III. mellékletnek megfelelően a Bizottság (Eurostat) rendelkezésére bocsátják az 1 négyzetkilométeres rácshálózat adataira vonatkozó metaadatokat.

            8. cikk
            Referencia-időpont
            Az 1 négyzetkilométeres rácshálózat egyes tagállamok által továbbított adatai referencia-időpontjának meg kell egyeznie az adott tagállam által az (EU) 2017/712 rendelet 3. cikk összhangban bejelentett referencia-időponttal.

            9. cikk
            Az adatok és metaadatok továbbításának időpontja

               (1)   A tagállamok 2022. december 31-ig benyújtják a Bizottságnak (Eurostat) a validált és összesített adatokat, valamint a teljes sokaságra vonatkozó metaadatokat.

               (2)   Az (1) bekezdés sérelme nélkül a tagállamok 2024. március 31-ig benyújtják a Bizottságnak (Eurostat) a validált és összesített adatokat és metaadatokat.

            10. cikk
            Az adat- és metaadatátvitel technikai formátuma
            Az adat- és metaadatátvitelre alkalmazandó technikai formátum a Census Hub által alkalmazott SDMX formátum. A tagállamok a Bizottság (Eurostat) által meghatározott adatszerkezeti meghatározásokkal és a kapcsolódó technikai leírásokkal összhangban továbbítják az előírt adatokat és metaadatokat. A Bizottság (Eurostat) által kért későbbi adattovábbításhoz a tagállamok 2034. december 31-ig tárolják az előírt adatokat és metaadatokat.

            11. cikk
            Minőségi követelmények

               (1)   A tagállamok biztosítják a továbbított adatok minőségét.

               (2)   E rendelet alkalmazásában a továbbítandó adatokra a 223/2009/EK rendelet 12. cikkének (1) bekezdésében említett minőségi kritériumok alkalmazandók.

               (3)   A Bizottság (Eurostat) kérésére a tagállamok a statisztikai információk minőségének értékeléséhez szükséges minden kiegészítő tájékoztatást megadnak.

            12. cikk
            Közzététel

               (1)   A Bizottság (Eurostat) a 5. cikkben említett 1 négyzetkilométeres rácshálózat adatállományát és a 7. cikkben említett kapcsolódó metaadatokat közzéteszi.

               (2)   E rendelet alkalmazásában a tagállamok által továbbítandó és az Eurostat által közzéteendő, az 1 négyzetkilométeres rácshálózat adatainak és metaadatainak programja megfelel azoknak az adatoknak, amelyeket a tagállamok nemzeti szinten közzétesznek a 2007/2/EK irányelv, valamint az 1205/2008/EK, a 976/2009/EK és az 1089/2010/EU végrehajtási rendelet rendelkezéseinek megfelelően.

            13. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 21-én.

                  a Bizottság részéről

                  az elnök

               Jean-Claude JUNCKER

            (1)  Az Európai Parlament és a Tanács 223/2009/EK rendelete (2009. március 11.) az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.).

            (2)  Az Európai Parlament és a Tanács 2007/2/EK irányelve (2007. március 14.) az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).

            (3)  A Bizottság 1205/2008/EK rendelete (2008. december 3.) a 2007/2/EK európai parlamenti és tanácsi irányelv metaadatokra vonatkozó rendelkezéseinek végrehajtásáról (HL L 326., 2008.12.4., 12. o.).

            (4)  A Bizottság 1089/2010/EU rendelete (2010. november 23.) a 2007/2/EK európai parlamenti és tanácsi irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról (HL L 323., 2010.12.8., 11. o.).

            (5)  A Bizottság 976/2009/EK rendelete (2009. október 19.) a 2007/2/EK európai parlamenti és tanácsi irányelv hálózati szolgáltatásokra vonatkozó rendelkezéseinek végrehajtásáról (HL L 274., 2009.10.20., 9. o.).

            (6)  Az Európai Parlament és a Tanács 763/2008/EK rendelete (2008. július 9.) a nép- és lakásszámlálásról (HL L 218., 2008.8.13., 14. o.).

            (7)  A Bizottság (EU) 2017/712 rendelete (2017. április 20.) a 763/2008/EK európai parlamenti és tanácsi rendeletben meghatározott nép- és lakásszámlálásokra vonatkozóan a referenciaév, valamint a statisztikai adatok és metaadatok programjának megállapításáról (HL L 105., 2017.4.21., 1. o.).

            (8)  A Bizottság (EU) 2017/543 végrehajtási rendelete (2017. március 22.) a nép- és lakásszámlálásról szóló 763/2008/EK európai parlamenti és tanácsi rendelet alkalmazási szabályainak a jellemzők és bontásuk technikai leírása tekintetében történő megállapításáról (HL L 78., 2017.3.23., 13. o.).

            (9)  A Bizottság (EU) 2017/881/EU végrehajtási rendelete (2017. május 23.) a nép- és lakásszámlálásról szóló 763/2008/EK európai parlamenti és tanácsi rendeletnek a minőségjelentésekre vonatkozó előírások és azok szerkezete, valamint az adattovábbítás technikai formátumának tekintetében történő végrehajtásáról, és az 1151/2010/EU rendelet módosításáról (HL L 135., 2017.5.24., 6. o.).

            I. MELLÉKLET

               A nép- és lakásszámlálási jellemzők bontásának a 4. cikkben említett technikai leírása

            E rendelet alkalmazásában az (EU) 2017/543 rendelet mellékletében meghatározott, a nép- és lakásszámlálási jellemzők bontására vonatkozó technikai leírások a következőképpen kerülnek ismertetésre:

                        —

                        A 1 négyzetkilométeres referenciarácsra vonatkozó, közzétételre kiválasztott minden egyes jellemzőre az (EU) 2017/543 rendelet mellékletében foglalt címmel hivatkoznak.

                        —

                        Az (EU) 2017/543 rendelet mellékletében meghatározott, az adott jellemzőre általánosan vonatkozó technikai leírásokat kell alkalmazni.

                        —

                        Ezt követően határozzák meg az adott jellemző bontását.

                        —

                        Valamennyi bontás a személyekkel kapcsolatos összesített adatok vagy részadatok bontására szolgál.

               Jellemző: Szokásos lakóhely

            E jellemző bontási kategóriái, amelyről egy tagállamnak jelentést kell tennie, a 3. cikk (1) bekezdésében meghatározott 1 négyzetkilométeres referenciarács valamennyi azon cellája, amelynek területe tartalmazza az adott tagállam területének egy részét, kiegészítve tagállamonként egyetlen virtuális rácscellával, amelyhez a nem besorolt személyek tartoznak.

                        Az 1 négyzetkilométeres referenciarácson alapuló földrajzi terület (1)

                        GEO.G.

                        x.

                        A tagállam területéhez részben vagy egészben tartozó valamennyi rácscella

                        x.

                        y.

                        Egy virtuális rácscella tagállamonként

                        y.

                  Ha egy személy szokásos lakóhelye nem ismert az adatszolgáltató tagállam területén, amelyre a referenciarács kiterjed, további tudományosan alátámasztott, kellően dokumentált és nyilvánosan hozzáférhető statisztikai becslési módszerek használhatók e személy egy meghatározott rácscellához való besorolására. Azok a személyek, akiket nem soroltak be a referenciarács egyetlen cellájába sem, az adott tagállam GEO.G.y. virtuális rácscellájába kell sorolni.

               Jellemző: Nem

            E rendelet alkalmazásában e jellemző tekintetében az (EU) 2017/543 rendelet mellékletében meghatározott SEX. bontást kell alkalmazni.

               Jellemző: Életkor

            Az alábbi bontási kategóriákról kell adatot szolgáltatni:

                        Életkor

                        AGE.G.

                        1.

                        15 év alatt

                        1.

                        2.

                        15–64 év

                        2.

                        3.

                        65 év és 65 év felett

                        3.

                  Az (EU) 2017/543 rendelet mellékletében meghatározottak szerint referencia-időpontban elért életkort kell megadni a betöltött évek száma szerint.

               Jellemző: Jelenlegi gazdasági aktivitás (foglalkoztatott személyek száma)

            Az (EU) 2017/543 rendeletben meghatározott CAS.L. bontásban a következő bontási kategóriát kell feltüntetni:

                        Jelenlegi gazdasági aktivitás

                        CAS.L.

                        1.

                        Foglalkoztatott személyek

                        1.1.

                  E kategóriára a (EU) 2017/543 rendelet mellékletében a „foglalkoztatott” személyekre vonatkozó leírást kell alkalmazni.

               Jellemző: Születési hely/ország

            Az (EU) 2017/543 rendeletben meghatározott POB.L. bontásban a következő bontási kategóriákat kell feltüntetni:

                        Születési hely/ország

                        POB.L.

                        1.

                        A születés helye a jelentéstevő országban

                        1.

                        2.

                        A születés helye más uniós tagállamban

                        2.1.

                        3.

                        A születés helye máshol

                        2.2.

               Jellemző: Szokásos lakóhely a népszámlálás időpontját egy évvel megelőzően

            Az (EU) 2017/543 rendeletben meghatározott ROY. bontásban a következő bontási kategóriákat kell feltüntetni:

                        Szokásos lakóhely a népszámlálás időpontját egy évvel megelőzően

                        ROY.

                        1.

                        A szokásos lakóhely változatlan

                        1.

                        2.

                        Költözés a jelentéstevő országon belül

                        2.1.

                        3.

                        Beköltözés a jelentéstevő országon kívülről

                        2.2.

                  Az egyazon rácscellán belüli költözést vagy a „Költözés a jelentéstevő országon belül” (ROY.2.1.), vagy a „Beköltözés a jelentéstevő országon kívülről” (ROY.2.2.) kategóriában kell jelenteni.

               (1)  Az „x.” kódok a 3. cikkben meghatározott rácscella-azonosító kódok. Az „y.” kód a 3. cikk (3) bekezdésében meghatározott, az adatszolgáltató tagállam országkódja előtt feltüntetett „unallocated” (nem besorolt) karakterláncból áll.

            II. MELLÉKLET

               A 5. cikkben említett, 1 négyzetkilométeres referenciarácsra geokódolt nép- és lakásszámlálási adatok programja

            Az 1 négyzetkilométeres rácshálózat adatainak az egyes tagállamok által a 2021. referenciaévre vonatkozóan továbbítandó programja egy kétdimenziós táblázatból áll, amely kereszttáblát hoz létre az I. mellékletben meghatározott GEO.G. rácscellák és az I. mellékletben meghatározott nép- és lakásszámlálási jellemzők bontásának alábbi kategóriáival:

                        A nép- és lakásszámlálási jellemzők kategóriái az 1 négyzetkilométeres referenciarács szerinti bontásban

                        STAT.G.

                        0.

                        SEX.0.: Teljes népesség

                        0.

                        1.

                        SEX.1.: Férfi

                        1.

                        2.

                        SEX.2.: Nő

                        2.

                        3.

                        AGE.G.1.: 15 év alatt

                        3.

                        4.

                        AGE.G.2.: 15–64 év

                        4.

                        5.

                        AGE.G.3.: 65 év és 65 év felett

                        5.

                        6.

                        CAS.L.1.1.: Foglalkoztatott személyek (1)

                        6.

                        7.

                        POB.L.1.: A születés helye a jelentéstevő országban

                        7.

                        8.

                        POB.L.2.1.: A születés helye más uniós tagállamban

                        8.

                        9.

                        POB.L.2.2.: A születés helye máshol

                        9.

                        10.

                        ROY.1.: Változatlan szokásos lakóhely a népszámlálás időpontját egy évvel megelőzően

                        10.

                        11.

                        ROY.2.1.: Szokásos lakóhely a népszámlálás időpontját egy évvel megelőzően: költözés a jelentéstevő országon belül

                        11.

                        12.

                        ROY.2.2.: Szokásos lakóhely a népszámlálás időpontját egy évvel megelőzően: beköltözés a jelentéstevő országon kívülről

                        12.

               (1)  A „foglalkoztatott” személyek kategóriára vonatkozó adatokat lehetőség szerint a továbbító tagállamban rendelkezésre álló adatok függvényében kell továbbítani.

            III. MELLÉKLET

               A 7. cikkben említett, az 1 négyzetkilométeres rácshálózat adataira vonatkozó előírt metaadatok

               Adatelemekre vonatkozó metaadatok

                        1.

                        Adott esetben a tagállamok a következő jelöléseket rendelik az adatelemhez:

                                    a)

                                    „előzetes”;

                                    b)

                                    „lakott”;

                                    c)

                                    „felülvizsgált”;

                                    d)

                                    „lásd a csatolt információt”;

                                    e)

                                    „bizalmas” (1).

                        2.

                        Kizárólag a „teljes népességre” vonatkozó azon adatértékeket kíséri az „előzetes” jelölés, amelyeket a 9. cikk (1) bekezdése szerint jelentenek be, és amelyeket a tagállam a jelentéstétel időpontjában nem tekint végleges adatnak.

                        3.

                        A „lakott” jelölés csak a 6. cikk (2) bekezdésében meghatározott rendelkezések szerinti „teljes népességre” vonatkozó adatelemekre alkalmazandó.

                        4.

                        Magyarázó szöveget kell nyújtani minden olyan adatértékhez, amelyet a „felülvizsgált” vagy a „lásd a csatolt információt” jelölés legalább egyikével látták el.

                        5.

                        A „bizalmas” jelöléssel kell ellátni minden olyan adatelemet, amelynek bizalmas értékét a „nem áll rendelkezésre” különleges értékre cserélték.

               A jellemzők metaadatai

            Az (EU) 2017/712 rendelet 6. cikk szerint a Bizottsághoz (Eurostat) továbbított, a jellemzőkre vonatkozó metaadatokon felül a tagállamoknak az I. mellékletben szereplő minden egyes jellemzőre vonatkozó metaadatot meg kell adniuk azokról az adatforrásokról és módszertanról, amelyeket 1 négyzetkilométeres referenciarács jellemzőire vonatkozó adatértékek előállításához használtak. A metaadatok különösen a következőket tartalmazzák:

                        —

                        a jelentett adatértékek megbízhatóságára és pontosságára vonatkozó információk;

                        —

                        az 1 négyzetkilométeres rácshálózat adatértékeinek becsléséhez használt módszertan leírása, beleértve az eredményül kapott adatértékek megbízhatóságát és pontosságát;

                        —

                        a személyek a „szokásos lakóhely” jellemző szerint egy meghatározott rácscellához való besorolására használt módszerek leírása, beleértve a GEOG.y.y. kategóriába tartozó személyek jellemzőire vonatkozó információkat.

               Referencia-metaadatok

            Az (EU) 2017/881 rendelet mellékletében meghatározott metaadat-információkat és szerkezetüket e rendelet alkalmazásában kifejezetten az 1 négyzetkilométeres rácshálózat adataira vonatkozó alábbi elemekkel kell kiegészíteni:

                        —

                        3.3. elem A „Feldolgozás és értékelés” a további 3.3.3. „Az 1 négyzetkilométeres rácshálózat adatállományának létrehozásához alkalmazott általános (nem a jellemzőkre vonatkozó) módszertannal kapcsolatos további információk” alponttal egészül ki.

                        —

                        3.4. elem A „közzététel” az 1 négyzetkilométeres rácshálózat adatállományához kapcsolódó, az adatfelfedés elleni védelemre irányuló intézkedésekről szóló konkrét információkkal egészül ki. A tagállamok tájékoztatják a Bizottságot (Eurostatot) az 1 négyzetkilométeres rácshálózat adatainak harmonizált védelmével kapcsolatos intézkedésekről, különösen akkor, ha az 1 négyzetkilométeres rácshálózat adatainak harmonizált védelmére az európai statisztikai rendszer bevált gyakorlatait és végrehajtási iránymutatásait használták.

                        —

                        4.2. elem „Időszerűség és időbeli pontosság”: az 1 négyzetkilométeres rácshálózat adatai és metaadatai továbbításának és lehetséges felülvizsgálatának konkrét naptári időpontjával/időpontjaival egészül ki.

                        —

                        4. elem Az „adatminőség értékelése” kiegészül a további 4.7. „Földrajzi információ – adatminőség” alponttal, amely a földrajzi minőségi elvekre terjed ki, különös tekintettel a területi lefedettségre és összehasonlíthatóságra, a helymeghatározási pontosságra, valamint a geokódoláshoz használt földrajzi adatok időbeli koherenciájára és teljességére.

               (1)  Ez a jelölés nem alkalmazandó a teljes népességre vonatkozó adatelemekre, a 6. cikk (2) bekezdés a) pontjában meghatározottak szerint.


title: A Bizottság (EU) 2019/23 végrehajtási rendelete (2019. január 7.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  8.1.2019

                  HU

                  Az Európai Unió Hivatalos Lapja

                  L 5/1

         A BIZOTTSÁG (EU) 2019/23 VÉGREHAJTÁSI RENDELETE
         (2019. január 7.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2018. december 27-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést töröl azon személyek és szervezetek jegyzékéből, amelyek vonatkozásában a pénzkészletek és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 7-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK rendelet III. mellékletében a következő bejegyzést el kell hagyni:

                           „106.

                           RAYON STATE ESTABLISHMENT (alias RAYON STATE COMPANY). Cím: P.O. Box 11230, Hindiya, Babylon, Irak.”


title: A Bizottság (EU) 2019/109 végrehajtási rendelete (2019. január 24.) a Schizochytrium sp. olaj (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  25.1.2019

                  HU

                  Az Európai Unió Hivatalos Lapja

                  L 23/7

         A BIZOTTSÁG (EU) 2019/109 VÉGREHAJTÁSI RENDELETE
         (2019. január 24.)
         a Schizochytrium sp. olaj (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     A Bizottság 2014/463/EU végrehajtási határozata (3) a 258/97/EK európai parlamenti és tanácsi rendelet (4) szerint engedélyezte a Schizochytrium sp. mikroalgából nyert olaj új élelmiszerként való forgalomba hozatalát bizonyos élelmiszerekben.

                     (5)

                     A Bizottság (EU) 2018/1032 végrehajtási rendelete (5) az (EU) 2015/2283 rendelet alapján kiterjesztette a Schizochytrium sp. (T18) olaj, mint új élelmiszer engedélyét a gyümölcs- és zöldségpürékre.

                     (6)

                     2018. szeptember 10-én a DSM Nutritional Products Europe vállalat az (EU) 2015/2283 rendelet 10. cikkének (1) bekezdése értelmében kérelmet nyújtott be a Bizottsághoz a Schizochytrium sp. olaj új élelmiszer felhasználási feltételeinek módosítása iránt. A kérelem a Schizochytrium sp. olaj felhasználásának a gyümölcs- és zöldségpürékre történő kiterjesztésére irányult.

                     (7)

                     Az új élelmiszer felhasználásának javasolt kiterjesztése nem változtatja meg a Schizochytrium sp. (T18) olajnak az (EU) 2018/1032 végrehajtási rendelet általi engedélyezésére vonatkozó biztonsági megfontolásokat, és nem vet fel biztonsági aggályokat. Az említett megfontolások figyelembevételével a felhasználás javasolt kiterjesztése megfelel az (EU) 2015/2283 rendelet 12. cikkének (1) bekezdésének.

                     (8)

                     A Bizottság nem kérte ki az Európai Élelmiszerbiztonsági Hatóság szakvéleményét az (EU) 2015/2283 rendelet 10. cikk (3) bekezdésének megfelelően, mivel a Schizochytrium sp. olaj felhasználásának kiterjesztése és az uniós jegyzék ebből következő naprakésszé tétele valószínűsíthetően nincs hatással az emberi egészségre.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az engedélyezett új élelmiszereknek az (EU) 2017/2470 végrehajtási rendelet alapján létrehozott uniós jegyzékében a Schizochytrium sp. olajra vonatkozó bejegyzést az e rendelet mellékletében meghatározottak szerint módosítani kell.

               (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 24-én.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság 2014/463/EU végrehajtási határozata (2014. július 14.) a Schizochytrium sp. mikroalgából nyert olajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozataláról, valamint a 2003/427/EK és a 2009/778/EK határozat hatályon kívül helyezéséről (HL L 209., 2014.7.16., 55. o.)

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (5)  A Bizottság (EU) 2018/1032 végrehajtási rendelete (2018. július 20.) a Schizochytrium sp. mikroalgából nyert olaj (EU) 2015/2283 európai parlamenti és tanácsi rendelet szerinti új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (HL L 185., 2018.7.23., 9. o.)

            MELLÉKLET
            Az (EU) 2017/2470 végrehajtási rendelet mellékletének 1. táblázatban (Engedélyezett új élelmiszerek) a „Schizochytrium sp. olaj” bejegyzés helyébe a következő bejegyzés lép:

                           Engedélyezett új élelmiszer

                           Az új élelmiszer felhasználásának feltételei

                           További különös jelölési követelmények

                           Egyéb követelmények

                           „
                                 Schizochytrium

                              sp. olaj

                              Adott élelmiszer-kategória

                              A DHA maximális mennyiségei

                           Az új élelmiszer megnevezése az azt tartalmazó élelmiszerek jelölésén: »Schizochytrium sp. mikroalgából nyert olaj«”

                           Tejtermékek, a tejalapú italok kivételével

                           200 mg/100 g, illetve sajttermékek esetében 600 mg/100 g

                           Tejtermék-helyettesítők, italok kivételével

                           200 mg/100 g, illetve sajthelyettesítő termékek esetében 600 mg/100 g

                           Kenhető zsírok és salátaöntetek

                           600 mg/100 g

                           Reggeli gabonapelyhek

                           500 mg/100 g

                           A 2002/46/EK irányelvben meghatározott étrend-kiegészítők

                           Az általános népesség esetében 250 mg DHA/nap

                           Várandós és szoptató nők esetében 450 mg DHA/nap

                           A 609/2013/EU rendeletben meghatározott, testtömeg-szabályozás céljára szolgáló, teljes napi étrendet helyettesítő élelmiszerek, valamint a testtömeg-szabályozás céljára szolgáló, a napi étrend egy részét helyettesítő élelmiszerek

                           250 mg/étel

                           Kisgyermekeknek szánt tejalapú italok és hasonló termékek

                           200 mg/100 g

                           A 609/2013/EU bizottsági rendeletben meghatározott, csecsemők és kisgyermekek számára készült feldolgozott gabonaalapú élelmiszerek és bébiételek

                           Nagy izomerő kifejtését elősegítő, elsősorban sportolóknak szánt élelmiszerek

                           A 828/2014/EU végrehajtási rendelet értelmében jelölésükön az élelmiszerek gluténmentességére vagy csökkentett gluténtartalmára vonatkozó kijelentéseket tartalmazó élelmiszerek

                           A 609/2013/EU rendeletben meghatározott, speciális gyógyászati célra szánt élelmiszerek

                           Azon személyekre vonatkozó speciális táplálkozási követelmények szerint, akik számára a termékek készültek

                           Sütőipari termékek (kenyér, zsemlefélék és édes kekszek (biscuit))

                           200 mg/100 g

                           Müzliszeletek

                           500 mg/100 g

                           Főzőzsírok

                           360 mg/100 g

                           Alkoholmentes italok (beleértve a tejtermék-helyettesítő és tejalapú italokat)

                           80 mg/100 ml

                           Gyümölcs-/zöldségpüré

                           100 mg/100 g


title: A bizottság (EU) 2019/431 végrehajtási rendelete (2019. március 18.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 296. alkalommal történő módosításáról

text:
                  19.3.2019

                  HU

                  Az Európai Unió Hivatalos Lapja

                  L 75/68

         A BIZOTTSÁG (EU) 2019/431 VÉGREHAJTÁSI RENDELETE
         (2019. március 18.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 296. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2019. március 13-án az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést módosít az azon személyekre, csoportokra és szervezetekre vonatkozó jegyzékben, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ennek megfelelően módosítani kell.

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 18-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Természetes személyek” részben a

               „Hamza Usama Muhammad bin Laden. Születési ideje: 1989.5.9. Születési helye: Dzsidda, Szaúd-Arábia. Állampolgársága: szaúd-arábiai. Egyéb információ: a) Oszáma bin Láden (elhunyt) fia; b) Aiman Muhammed Rabi al-Zawahiri által közzétéve mint az al-Kaida hivatalos tagja. Felszólította az al-Kaida követőit, hogy hajtsanak végre terrortámadásokat. Al-Zawahiri legvalószínűbb utódjának tekintik. A 7d. cikk (2) bekezdésének i) pontjában meghatározott megjelölés időpontja: 2019.2.28.”

            bejegyzés azonosító adatainak helyébe a következő szöveg lép:

               „Hamza Usama Muhammad bin Laden. Születési ideje: 1989.5.9. Születési helye: Dzsidda, Szaúd-Arábia. Egyéb információ: a) Oszáma bin Láden (elhunyt) fia; b) Aiman Muhammed Rabi al-Zawahiri által közzétéve mint az al-Kaida hivatalos tagja. Felszólította az al-Kaida követőit, hogy hajtsanak végre terrortámadásokat. Al-Zawahiri legvalószínűbb utódjának tekintik. A 7d. cikk (2) bekezdésének i) pontjában meghatározott megjelölés időpontja: 2019.2.28.”